|  |  |  |  |  |
| --- | --- | --- | --- | --- |
| Syyskuu 2021  Jäsenkirje  Niklas Granö ja Anu Varstala | |  | **Syysterveiset Kopsystä ja Luotteesta!** | |
| Alkusyksyn aikana on käyty vilkasta keskustelua psykoterapiakentässä ns. Monikanavarahoituksen purkamisen virkamiesselvityksestä, jonka perusteella on pyydetty järjestöjä ottamaan kantaa virkamiestasolla esitettyihin vaihtoehtoihin. Psykoterapeuttien kannalta kohta, joka käsittelee KELAn järjestämän kuntoutuspsykoterapian järjestämistä tulevaisuudessa, on ollut keskeisin, ja siinä Kopsyn hallitus on ottanut kantaa, että puoltaa toistaiseksi kuntoutuspsykoterapian säilyttämistä KELAn järjestämänä. Samalla Kopsyn hallitus suosittaa, että mielenterveyshäiriöiden hoitoketjun alkupää perusterveydenhuollon järjestämänä, olisi saatava kuntoon ennen kuin voidaan ottaa kantaa siihen, mikä taho jatkossa järjestää kuntoutuspsykoterapioita Suomessa.  Kopsyn hallitus on ottanut kantaa aikaisemmin psykoterapeuttikoulutuksen kansalaisaloitteeseen sen puolesta, että psykoterapeuttikoulutuksen muuttaminen maksuttomaksi on kannatettava ajatus, mikäli voidaan turvata psykoterapeuttikoulutuksen laajuus, laadukkuus ja tieteellisyys. Kansalaisaloitteeseen liittyvissä resurssoinnin laskennallisissa epäkohdissa Kopsyn edustus on ollut muiden psykoterapiayhdistysten kanssa keskustelemassa aiheesta, tuoden esille sen, että keskeistä on Kopsyn kannalta varmistaa jatkossakin psykoterapeuttikoulutuksen laatu ja tieteellisyys, jota koulutuksen maksuttomuus ei saa vaarantaa.  EABCT:n, eurooppalaisten kognitiivisten psykoterapiayhdistysten kattojärjestön, konferenssi järjestettiin syyskuun alussa Belfastissa, Pohjois-Irlannissa hybridinä, ja Kopsyn edustus osallistui konferenssin yhteydessä järjestettävään EABCT:n jäsenjärjestöjen kokoukseen. Kokouksessa käsiteltiin mm. tulevia konferensseja, kuten ensivuonna Barcelonassa toteutuvaa konferenssiä. Hyvä muistaa että Kopsyläisenä olemme oikeutettuja osallistumaan EABCT:n konferensseihin jäsenhinnalla! Lisäksi EABCT:n 50-vuotisjuhlakirjanen on nyt valmis ja luettavissa jäsenalueella.  Kopseyn verkkosivut ovat vanhentuneet ja yhdessä Luotteen kanssa tutkitaan aktiivisesti vaihtoehtoja päivittää sivuja. Työ on kesken ja tästä ilmoitellaan lisää.  Viimeisenä asiana on syytä nostaa esille Kopsy ry:n 100% omistaman Luote Oy:n tilanteen, mistä uusi, määräaikainen toimitusjohtaja Anu Varstala antaa oman katsauksensa. Pandemia-aika on koetellut ennenäkemättömällä tavalla Luotteen taloutta, ja etenkin Annankadun toimitilat ovat käyneet raskaasti kannattomattomiksi ja uhanneet koko toiminnan jatkuvuutta. Kopsyn hallitus tukee Luotteen hallitusta talouden vakauttamiseksi ja toiminnan varmistamiseksi meidän ydintoiminnoissa, eli psykoterapiakoulutus palveluissa.  Niklas Granö, Kopsyn pj.  Hei!  Olen Anu Varstala Luote Oy:n uusi toimitusjohtaja. Ensimmäisiä tehtäviäni on ollut Luote Oy:n talouden sopeuttaminen vallitsevaan tilanteeseen, jossa niin koulutustoiminnan kuin Luoteen aikaisemmin tarjoamien palveluiden tulokertymä on merkittävästi laskenut aikaisempien vuosien tasosta. Olemme kuluneen kesän ja alkusyksyn kuluessa karsineet ja kilpailuttaneet lähes kaikki Luote Oy:n käyttämät palvelut toimitilojen siivouksesta IT-tukeen. Yhtenä vaikeimmista toimenpiteistä olemme joutuneet luopumaan Helsingin Annankadun toimipisteestä, jossa alivuokralaisinamme oli muutamia Kopsyn jäsenterapeutteja. Pitkä ja kallis vuokrasopimus kävi nykytilanteessa ylitsepääsemättömän raskaaksi ja siitä oli pakko luopua alivuokralaistulojen jäädessä paljon Luote Oy:n maksamaa vuokraa alhaisemmaksi.  Näillä tehdyillä toimenpiteillä saamme Luote Oy:n talouden jälleen vakautettua ja pystymme keskittymään täysipainotteisesti koulutustoimintaan ja ammattijulkaisuihin. Kilpailu on kiristynyt koulutustoiminnassa ja meidän tulee yhdessä kehittää toimintaamme pysyäksemme vahvana toimijana markkinoilla.  Positiivisina uutisina voidaan mainita mm. Helsingin Yliopiston sisäisen kilpailutuksen voitto vuonna 2022 alkavaan kognitiivisen psykoterapian psykoterapeuttikoulutukseen, KSSHP:n ostopalveluspuiteopimuksen voitto ja Ahdistus aisoihin kirjan ruotsinnoksen julkaiseminen syyskuussa.  Anu Varstala, Luote Oy tj. |  |
|  | |
|  |  |
|  |  |  |